galenus.in-hippocratis-de-natura-hominis-librum-commentarii-iii 1.11
Καὶ πάλιν εἰ μὴ τὸ θερμὸν τῷ ψυχρῷ καὶ τὸ ξηρὸν τῷ ὑγρῷ μετρίως πρὸς ἄλληλα ἕξει καὶ ἴσως , ἀλλὰ θάτερον θατέρου πολὺ προέξει καὶ τῷ ἰσχυρότερον τοῦ ἀσθενεστέρου , ἡ γένεσις οὐκ ἂν γένοιτο . Ἔμπροσθεν μὲν ἔφη μὴ δύνασθαι γόνιμον γένεσιν ἀποτελεσθῆναι μηδὲν , εἰ μὴ ὁμόφυλα εἴη τὰ συνιόντα . καὶ αὐτῶν δὲ τῶν ὁμοφύλων ἡ σύνοδος οὐκ ἐξ ἀνάγκης γεννᾷ . λέλεκται δὲ ἐν τοῖς ἀφορισμοῖς ὁ λόγος οὗτος αὐτῷ τέλειος ἔνθα φησὶν · Ὁκόσαι ψυχρὰς καὶ πυκνὰς τὰς μήτρας ἔχουσιν , οὐ κυΐσκονται . καὶ ὁκόσαι καθύγρους ἔχουσι τὰς μήτρας , οὐ κυΐσκονται . ἀποσβέννυται γὰρ ὁ γόνος . καὶ ὁκόσαι ξηρὰς μᾶλλον καὶ περικαέας , ἐνδείῃ γὰρ τῆς τροφῆς φθείρεται τὸ σπέρμα . ὁκόσαι δ᾿ ἐξ ἀμφοτέρων τῇ κράσει ἔχουσι συμμέτρως , αἱ τοιαῦται ἐπίτεκνοι γίγνονται . ἐν τούτῳ τῷ λόγῳ διδάσκει μὲν καὶ διά τινας αἰτίας ἄγονοι γίγνονται γυναῖκες . ἐνδείκνυται δὲ καὶ τὸ τούτῳ συνεπόμενον , ὑπὲρ οὗ καὶ ἡμεῖς ἑτέρωθι καὶ ἄλλοι πολλοὶ πρὸ ἡμῶν ἔγραψαν . ἐδήλωσε δὲ καὶ Πλάτων , οὐ σμικρὰν τέχνην εἰπὼν εἶναι , καθ᾿ ἣν ἐπίσταταί τις ζευγνύναι τοὺς ὁμόλογον κρᾶσιν ἔχοντας εἰς γένεσιν ἄνδρας τε καὶ γυναῖκας . ἃ γὰρ ἐπὶ τῶν κράσεων τῆς μήτρας εἶπε , ταῦτα καὶ περὶ τῆς τοῦ σπέρματος κράσεως ἐννοῆσαι χρή . καὶ γὰρ καὶ τοῦτο ποτὲ μὲν ὑγρότερόν ἐστι τοῦ δέοντος , ἢ ψυχρότερον . ἔστι δ᾿ ὅτε ξηρότερον , ἢ διακαέστερον . οἰκεῖον δέ ἐστι τῇ μὲν ξηροτέρᾳ μήτρᾳ τὸ ὑγρότερον σπέρμα , τῇ δὲ ὑγροτέρᾳ τὸ ξηρότερον , ὥσπερ γε καὶ τῇ μὲν θερμοτέρᾳ τὸ ψυχρότερον , τῇ δὲ ψυχροτέρᾳ τὸ θερμότερον . ὑπὲρ ὧν ἐπὶ πλέον ἔν γε τῷ περὶ τεκνολογίας λόγῳ διερχόμεθα · νυνὶ δ᾿ ἀρκεῖ γιγνώσκειν ὅτι μήτε δυνατόν ἐστιν ἐξ ἑνός τι γίγνεσθαι , μήθ᾿ ὅταν ἐκ δυοῖν , ἢ καὶ πλειόνων συνιόντων γίνηται , χωρὶς οἰκειότητος τῆς πρὸς ἄλληλα καὶ συμμετρίας τινὸς κράσεως , τῆς ἐκ τῶν συνιόντων ἀποτελουμένης , οἷόν τέ ἐστι γεννηθῆναι τοῦτο .
Lemmas: καί πάλιν εἰ μή ὁ θερμός ὁ ψυχρός καί ὁ ξηρός ὁ ὑγρός μέτριος πρός ἀλλήλων ἔχω καί ἴσως , ἀλλά ἕτερος ἕτερος πολύς προέχω καί ὁ ἰσχυρός ὁ ἀσθενής , ὁ γένεσις οὐ ἄν γίγνομαι . ἔμπροσθεν μέν φημί μή δύναμαι γόνιμος γένεσις ἀποτελέω μηδείς , εἰ μή ὁμόφυλος εἰμί ὁ συνέρχομαι . καί αὐτός δέ ὁ ὁμόφυλος ὁ σύνοδος οὐ ἐκ ἀνάγκη γεννάω . λέγω δέ ἐν ὁ ἀφορισμός ὁ λόγος οὗτος αὐτός τέλειος ἔνθα φημί · ὁπόσος ψυχρός καί πυκνός ὁ μήτρα ἔχω , οὐ κυίσκομαι . καί ὁπόσος κάθυγρος ἔχω ὁ μήτρα , οὐ κυίσκομαι . ἀποσβέννυμι γάρ ὁ γόνος . καί ὁπόσος ξηρός μάλα καί περικαής , ἔνδεια γάρ ὁ τροφή φθείρω ὁ σπέρμα . ὁπόσος δέ ἐκ ἀμφότερος ὁ κρᾶσις ἔχω σύμμετρος , ὁ τοιοῦτος ἐπίτεκνος γίγνομαι . ἐν οὗτος ὁ λόγος διδάσκω μέν καί διά τις αἰτία ἄγονος γίγνομαι γυνή . ἐνδείκνυμι δέ καί ὁ οὗτος συνέπομαι , ὑπέρ ὅς καί ἐγώ ἑτέρωθι καί ἄλλος πολύς πρό ἐγώ γράφω . δηλόω δέ καί Πλάτων , οὐ μικρός τέχνη λέγω εἰμί , κατά ὅς ἐπίσταμαι τις ζεύγνυμι ὁ ὁμόλογος κρᾶσις ἔχω εἰς γένεσις ἀνήρ τε καί γυνή . ὅς γάρ ἐπί ὁ κρᾶσις ὁ μήτρα λέγω , οὗτος καί περί ὁ ὁ σπέρμα κρᾶσις ἐννοέω χρή . καί γάρ καί οὗτος ποτέ μέν ὑγρός εἰμί ὁ δέω , ἤ ψυχρός . εἰμί δέ ὅτε ξηρός , ἤ διακαής . οἰκεῖος δέ εἰμί ὁ μέν ξηρός μήτρα ὁ ὑγρός σπέρμα , ὁ δέ ὑγρός ὁ ξηρός , ὥσπερ γε καί ὁ μέν θερμός ὁ ψυχρός , ὁ δέ ψυχρός ὁ θερμός . ὑπέρ ὅς ἐπί πολύς ἐν γε ὁ περί τεκνολογία λόγος διέρχομαι · νυνί δέ ἀρκέω γιγνώσκω ὅτι μήτε δυνατός εἰμί ἐκ εἷς τις γίγνομαι , μήτε ὅταν ἐκ δύο , ἤ καί πολύς συνέρχομαι γίγνομαι , χωρίς οἰκειότης ὁ πρός ἀλλήλων καί συμμετρία τις κρᾶσις , ὁ ἐκ ὁ συνέρχομαι ἀποτελέω , οἷος τε εἰμί γεννάω οὗτος .